open-index/open-wikipedia-markdown huggingface dataset:
Ust-Vym

**Ust-Vym** (), komiksi Емдін (Jemdin) on kylä ja kunta Komin tasavallan Ust-Vymin piirissä Venäjällä. Kylä sijaitsee Vymjoen oikealla rannalla lähellä sen yhtymispaikkaa Vytšegdaan 25 kilometrin päässä piirikeskus Aikinosta. 

Ust-Vymissa sijaitsi muinaisten komien pakanallinen palvontapaikka, jonne Tapani Permiläinen saapui vuonna 1380 levittämään kristinuskoa. Tapani hävitti palvontapaikan, kaatoi pyhän koivun ja rakensi lähelle rukoushuoneen. Vuonna 1383 Tapanista tuli vasta perustetun Permin hiippakunnan piispa ja Ust-Vymistä muodostui komien uskonnollinen, poliittinen ja taloudellinen keskus. Vuonna 1384 paikalle rakennettiin kaksi kirkkoa ja luostari, jonka yhteydessä toimi paikallisesta väestöstä pappeja valmistanut koulu. Pakanoiden ja vierasheimolaisten hyökkäyksiltä suojaamaan rakennettiin linnoitus. 

1300-luvun lopulla ja 1400-luvulla Ust-Vym oli yksi Moskovan Venäjän koillisista tukikohdista. 1500-luvulla sen merkitys väheni, ja vuonna 1564 hiippakunnan keskus siirrettiin Vologdaan. 1630- ja 1640-lukujen nälkävuosina monet kylän asukkaista siirtyivät Siperiaan. Vuonna 1712 kylään rakennettiin ensimmäinen kivikirkko. Vuonna 1764 hiippakunnan talonpojat siirrettiin valtion alaisuuteen ja luostari lakkautettiin. Vuonna 1861 perustettiin koulu.

1900-luvun alussa Ust-Vymin asukkaat harjoittivat maanviljelyn, karjanhoidon ja metsästyksen lisäksi hevoskuljetuksia ja tukinuittoa. Vuosina 1918-1919 kylässä toimi opettajaseminaari ja vuosina 1921-1923 ja 1931-1954 pedagoginen teknikumi. Ensimmäinen kolhoosi perustettiin vuonna 1929, ja samana vuonna muodostettiin Ust-Vymin metsäteollisuuskeskus. 1920-luvulta vuoteen 1943 saakka Ust-Vym oli samannimisen hallintopiirin keskus. Vuonna 1995 kylässä oli vajaat tuhat asukasta, näistä kaksi kolmasosaa komeja ja kolmannes venäläisiä. Kylässä on kaksi toimivaa kirkkoa, kulttuuritalo ja kotiseutumuseo.

## Lähteet
**Gde ty živjoš: Gipermedia entsiklopedija.* Syktyvkar: Institut jazyka, literatury i istorii Komi nautšnogo tsentra, 2006. (CD-rom)
Kuratovo

**Kuratovo** (), aiemmalta nimeltään Kebra (Кебра) on kylä ja kunta Komin tasavallan Sysolan piirissä Venäjällä. Sijaitsee Bubjoen rannalla 32 kilometriä piirikeskuksesta. Kebra on yksi vanhimpia komien asuttamia kyliä, sen kirkko ja pogosta mainitaan ensimmäisen kerran vuonna 1586. Pogostan lähellä on sijainnut ilmeisesti 1400-1500-lukujen vaihteessa rakennettu Kotekin linnoitus. Vuonna 1940 kylä nimettiin Kuratovoksi siellä syntyneen ensimmäisen komikirjailijan Ivan Kuratovin mukaan. Vuonna 1995 kylässä oli 430 asukasta ja kyläneuvoston alueella 1558 asukasta. 

## Lähteet
**Gde ty živjoš: Gipermedia entsiklopedija.* Syktyvkar: Institut jazyka, literatury i istorii Komi nautšnogo tsentra, 2006. (CD-rom)
Will Sampson

**Will Sampson** (27. syyskuuta 1933 Okmulgee, Oklahoma, Yhdysvallat – 3. kesäkuuta 1987 Houston, Texas) oli yhdysvaltalainen näyttelijä ja taidemaalari. 

## Elämä ja ura

Täysiverinen creek Will Sampson esiintyi monissa elokuvissa ja TV-sarjoissa. rooleista merkittävin oli viisi Oscar-palkintoa saaneessa, Miloš Formanin ohjaamassa elokuvassa *[[Yksi lensi yli käenpesän (elokuva)|Yksi lensi yli käenpesän]]* (1975), jossa hänellä oli merkittävä sivuosa päällikkö Bromdenin roolissa. Sampson löydettiin rooliin sattumalta, kun elokuvan tuottaja Michael Douglas etsi rooliin isokokoista intiaania. Sampson olikin erittäin pitkä (201 cm). Hän näytteli sittemmin muitakin merkittäviä sivuosia monissa tunnetuissa elokuvissa, näitä ovat muun muassa Clint Eastwoodin lännenelokuva *[[Lainsuojaton (elokuva)|Lainsuojaton]]* (1976), Charles Bronsonin tähdittämä *[[Verenpunainen preeria]]* (1977), Michael Andersonin ohjaama, Richard Harrisin tähdittämä *[[Orca – tappajavalas]]* (1977) sekä Chuck Norrisin tähdittämä *[[Tulijalka]]* (1987). Sampson sai parhaan miespääosan Genie-ehdokkuuden elokuvassa *Armoton erämaa* (1979), ja se on ainoa elokuva, jossa hän on näytellyt pääosan.

## Kuolema

Sampsonille tehtiin sydämen ja keuhkojen elinsiirtoleikkaus vuonna 1987. Hän kuoli 43 päivää leikkauksen jälkeen siitä aiheutuneisiin komplikaatioihin 53-vuotiaana.

## Filmografia
* *Crazy Mama* (1975) – intiaani kaupassa
* *[[Yksi lensi yli käenpesän (elokuva)|Yksi lensi yli käenpesän]]* (1975) – Päällikkö Bromden
* *Buffalo Bill ja intiaanit* (1976) – intiaanipäällikkö Halsey
* *[[Lainsuojaton (elokuva)|Lainsuojaton]]* (1976) – Kymmenen Karhua
* *[[Verenpunainen preeria]]* (1977) – Hullu Hevonen
* *[[Orca – tappajavalas]]* (1977) – Umilak
* *Armoton erämaa* (1979) – Fish Hawk
* *[[Yhtä tyhjän kanssa]]* (1985) – hissiapulainen
* *[[Poltergeist II]]* (1986) – Taylor
* *[[Tulijalka]]* (1986) – Tall Eagle

## Lähteet

* 
* Yksi lensi yli käenpesän -DVD:n bonuslevyn dokumentti "Näin elokuva tehtiin"

### Viitteet
Steven Strait

**Steven A. Strait** (s. 23. maaliskuuta 1986 Greenwich Village, New York) on yhdysvaltalainen näyttelijä ja laulaja. Hän syntyi New Yorkissa.

## Biografia
### Varhaisvaiheet ja malliura
Strait syntyi ja kasvoi Greenwich Villagessa, New Yorkissa. Hän valmistui vuonna 2004 Xavier High Schoolista. Hän otti näytelmätunteja Stella Adler Studiolla. Ollessaan teini-ikäinen Strait toimi mallina joillekin firmoille, muun muassa seuraaville: *L'uomo Vogue*, *Spoon*-lehdelle, *Details*, *Surface*, *Hollister Kalifornia* ja *Pop*-lehdelle. Hän teki yhteistyötä monien valokuvaajien kuten Bruce Weberin, Herb Rittsin ja Ellen von Unwerthin kanssa. 

### Ura näyttelijänä
Strait aloitti näytelmätuntinsa ollessaan yhdentoista. Ollessaan kuudennella luokalla hän alkoi ottaa näytelmätunteja joissa esiinnyttiin Village Community School -koulussa. Hän löysi intohimonsa näyttelemisen suhteen esiinnyttyään ensimmäisen kerran. Hän työskenteli Stella Adler Acting Studiolla ja Black Nexxus Acting Studiolla New Yorkissa.

Vuonna 2004 Strait muutti Kaliforniaan isompaa näyttelijän uraa luoden. Kun hän vuonna 2005 oli käynyt koe-esiintymisessä, hän sai roolin saman vuoden elokuvaan *[[Sky High]],* jossa hän esittää teini-ikäistä supersankaria nimeltä Warren Peace. Hän tulkitsi laulun "One Thing Leads to Another" elokuvan soundtrackiksi The&nbsp;Fixx&nbsp;-yhtyeen kanssa.

Sttaitin seuraava elokuvaprojekti tapahtui Ashlee Simpsonin (tämän debyyttielokuvassa) ja Pell Jamesin kanssa elokuvassa *Undiscovered*, joka kertoo nuorista näyttelijöistä joista tulee tähtiä. Vuonna 2006 hän tähditti kauhuelokuvaa *[[The Covenant]]* roolinaan Caleb Danvers. Vuonna 2008 hän oli mukana esihistoriallisessa elokuvassa *[[10000 BC]]*.

Strait esiintyi vuonna 2008 elokuvassa *[[Stop-Loss]]* Michael Colsonina.

### Musiikkiura
Strait aloitti laulu-uransa eräässä New Yorkin bändissä. Bändiin kuuluivat Riyaad Edoo, Lukasz Gunia, Michael D'Andrilli ja Geoff Toelocca. Straitia pyydettiin lähtemään bändistä kun hänen vokaalityylinsä ja esiintymisensä ei ollut samanlaista kuin muulla bändillä. Myöhemmin Strait kokosi The&nbsp;Tribe&nbsp;-yhtyeen Michael D'Andrillin kanssa. Strait oli kuitenkin niin kiireinen, että bändi ei toimi enää yhdessä. Straitillä on levytyssopimus Lakeshore Recordsin kanssa ja on julkaissut sooloalbumin.

Strait lauloi seitsemän laulua *Undiscovered*-elokuvan soundtrackilla. Ne ovat:

### Yksityiselämä
Vuonna 2006 Strait alkoi tapailla Lynn Collinsia. Vuonna 2008 Steven Strait ilmoitti, että he ovat menneet kihloihin. Myöhemmin samana vuonna hän ilmoitti heidän olevan naimisissa.

## Filmografia

## Aiheesta muualla

*
Robert Hoffman

**Robert James Hoffman III** (s. 21. syyskuuta 1980) on yhdysvaltalainen näyttelijä, tanssija ja koreografi.

## Biografia
Hoffman syntyi Gainesvillessä Floridassa Charlotte ja Robert Hoffmanille. Perhe muutti Madisoniin Alabamaan Hoffmanin ollessa seitsemänvuotias. Hänellä on yksi nuorempi veli ja kaksi pikkusiskoa. Hoffman tajusi intohimonsa tanssiin nähtyään Michael Jacksonin ”Thrillerin”. Hoffman kävi hetken aikaa Alabama School of Fine Arts -koulua ja teki debyyttinsä näyttelijänä vuonna 2003 televisiosarjassa *[[American Dreams]]*. Hänellä on ollut pieniä rooleja tanssijana muun muassa elokuvissa *[[From Justin to Kelly]]*, *[[Dirty Dancing: Havana Nights]]*, *[[Coach Carter]]* ja *[[You Got Served]]*, joista viimeksi mainitusta hän sai American Choreographer -palkinnon. Hoffman on työskennellyt tanssijana myös Christina Aguileran, Usherin, Mýan, Marilyn Mansonin, Ricky Martinin ja Svetlanan kanssa. Hän on myös käsikirjoittanut, ohjannut ja näytellyt useissa lyhyissä sketseissä, joista huomattavin on *Kinetsu Hayabusa; the urbas ninja*, jossa hän pukeutui mustaan ninja-asuun ja esittää stuntteja ympäri kaupunkia. Sketsit ovat ansainneet Hoffmanille laajan fanijoukon.

Hoffman näytteli televisiosarjassa *[[Guituplets]]* ja Foxin draamasarjassa *[[Kadotettu (televisiosarja)|Kadotettu]]*. Hoffmanin ensimmäinen merkittävä elokuvarooli oli vuoden 2006 komediassa *[[She’s the Man]]*, jossa näyttelevät muun muassa Amanda Bynes ja Channing Tatum, jonka kanssa Hoffman ystävystyi elokuvan kuvauksissa. Hoffman näytteli Tatumin kanssa myös kahdessa muussa elokuvassa, *Coach Catcher* ja *[[Step Up 2 the Streets]]*. Hoffman esiintyi myös MTV:n *[[Wild 'n Out]]* -ohjelmassa ja vieraili *[[Huippumalli haussa]]* -sarjassa. Vuonna 2008 hän näytteli *Step Up 2 the Streets* -elokuvassa Chase Collinsia, joka on lahjakas tanssija Marylandin taidekoulusta, ja kesäkuussa 2008 Hoffman otti Briana Eviganin kanssa vastaan MTV Movie Awardin "parhaasta suudelmasta" *Step Up 2 the Streetsissä*.

## Filmografia

## Aiheesta muualla
*
Indigolapsi

**Indigolapsi** on näennäistieteellinen new age -käsite, jolla tarkoitetaan lapsia, joilla väitetään olevan epätavallisia psyykkisiä kykyjä ja käyttäytymispiirteitä. Indigolapsen käsite tuli laajasti tunnetuksi Nancy Ann Tappen *Understanding Your Life Through Color* -julkaisun myötä vuonna 1982. Skeptisen vastauksen mukaan indigolapseksi väitetyn näennäinen erilaisuus saattaa johtua ADD:stä tai ADHD:stä.

## Lähteet
Ust-Tsilman piiri

**Ust-Tsilman piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 42&nbsp;500 neliökilometriä. Asukkaita on 13&nbsp;900 henkeä (vuonna 2009).

Ust-Tsilman piiri sijaitsee Komin tasavallan luoteisosassa. Pohjoisessa se rajoittuu Nenetsian autonomiseen piirikuntaan, idässä Usinskiin ja Ižman piiriin, etelässä Knjažpogostin ja lounaassa Udoran piireihin sekä lännessä Arkangelin alueeseen. Piirin alueella sijaitsee tasavallan suurin järvi Jamozero, jonka pinta-ala on 31,1 neliökilometriä.

Piiriin kuuluu 11 maalaiskuntaa: Habariha, Jormitsa, Korovi Rutšei, Neritsa, Novyi Bor, Okunev Nos, Sredneje Bugajevo, Trusovo, Ujeg, Ust-Tsilma ja Zamežnaja. Hallinnollinen keskus on Ust-Tsilman kylä, josta on 664 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 91,3 % venäläisiä, 6,3 % komeja, 0,7 % ukrainalaisia ja 0,6 % saksalaisia.

Talous perustuu maatalouteen ja maataloustuotteiden jalostukseen. Vuonna 2004 alettiin porata öljyä.

## Lähteet

## Aiheesta muualla
* Ust-Tsilman piirin sivusto
Ust-Kulomin piiri

**Ust-Kulomin piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 26&nbsp;400 neliökilometriä. Asukkaita on 30&nbsp;200 henkeä (vuonna 2009).

Ust-Kulomin piiri sijaitsee Komin tasavallan kaakkoisosassa. Pohjoisessa se rajoittuu Uhtaan ja Sosnogorskin piiriin, idässä Troitsko-Petšorskin piiriin, etelässä Permin aluepiiriin ja lännessä Kortkerosin piiriin.

Piiriin kuuluu 22 maalaiskuntaa: Anyb, Derevjansk, Diasjorja, Don, Dzjol, Jugydjag, Kebanjol, Kertšomja, Krutoborka, Kužba, Myjoldino, Nižni Votš, Nosim, Partš, Pomozdino, Požeg, Rutš, Timšer, Ust-Kulom, Ust-Nem, Voldino ja Zimstan. Hallinnollinen keskus on Ust-Kulomin kylä, josta on 189 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 79 % komeja, 16 % venäläisiä ja 2 % ukrainalaisia.

Talous perustuu metsänhankintaan ja maatalouteen.

Paikallislehtenä ilmestyy kominkielinen *Parma gor* (”Parman ääni”).

## Lähteet

## Aiheesta muualla
* Ust-Kulomin piirin sivusto
Ust-Vymin piiri

**Ust-Vymin piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 4&nbsp;800 neliökilometriä. Asukkaita on 31&nbsp;200 henkeä (vuonna 2009).

Ust-Vymin piiri sijaitsee Komin tasavallan länsiosassa. Pohjoisessa se rajoittuu Udoran, koillisessa Knjažpogostin ja kaakossa Syktyvdinin piireihin sekä etelässä ja lännessä Arkangelin alueeseen. Pinta-alasta 86,4 % on metsää ja 3,4 % maatalousmaata. Tärkeimmät joet ovat Vytšegda ja sen sivujoet Vym ja Jarenga.

Piiriin kuuluu Mikunin kaupunki, Žešartin kaupunkimainen taajama sekä 10 maalaiskuntaa: Aikino, Donajol, Gam, Ilja-Šor, Kožmudor, Madmas, Mežeg, Studenets, Ust-Vym ja Vežaika. Hallinnollinen keskus on Aikinon kylä, josta on 96 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 56,0 % venäläisiä, 29,5 % komeja, 5,8 % ukrainalaisia, 1,5 % valkovenäläisiä ja 1,2 % saksalaisia. Kaupunkiväestön osuus on 64,8 %.

Piirin kautta kulkee Moskovan ja Vorkutan välinen rautatie, josta Mikunissa haarautuvat radat Syktyvkariin ja Koslaniin. Mikunin kautta kulkee myös öljy- ja kaasujohto. Taloudellisesti merkittävintä on puunjalostus (vanerin, lastu- ja kuitulevyn tuotanto). 

Paikallislehtenä ilmestyy venäjänkielinen *Vperjod* (”Eteenpäin”).

## Lähteet

## Aiheesta muualla

* Ust-Vymin piirin sivusto
SL-Autolinjat

**SL-Autolinjat** oli Savonlinjan aputoiminimi, jolla yhtiö ajoi Turun kaupungin joukkoliikennetoimiston tilaamaa sopimusliikennettä ja TLO:n seutuliikennettä.

Savonlinja meni mukaan Turun seudun paikallisliikenteeseen vuonna 1996 ostaessaan neljä turkulaista linja-autoyritystä. Kyseiset yhtiöt olivat Linjaliikenne Onni Laaksonen Oy, Olavi Jalosen Liikenne Ky, Aatto Heinonen Oy ja Liikenneyhtiö M. Koski Oy. 

Savonlinja vetäytyi Turun paikallisliikenteestä lokakuussa 2022, ja tuolloin voimassa olleet liikennöintisopimukset linjoilla 2, 2A, 2B, 2C, 12, 20 ja 28 siirrettiin LS-Liikennelinjoille. Toiminnan päättyessä Turussa oli aputoiminimestä SL-Autolinjat jo luovuttu.

## Lähteet
Troitsko-Petšorskin piiri

**Troitsko-Petšorskin piiri** (, ) on kunnallinen itsehallintoalue Komin tasavallassa Venäjällä. Vuonna 1931 perustetun piirin pinta-ala on 40&nbsp;700 neliökilometriä. Asukkaita on 15&nbsp;600 henkeä (vuonna 2009).

Troitsko-Petšorskin piiri sijaitsee Komin tasavallan kaakkoisosassa. Lounaassa se rajoittuu Ust-Kulomin, luoteessa Sosnogorskin ja pohjoisessa Vuktylin piireihin, kaakossa Permin aluepiiriin ja Sverdlovskin alueeseen sekä idässä Hanti-Mansian autonomiseen piirikuntaan.

Piirin hallinnollinen keskus on Troitsko-Petšorskin taajama, josta on 515 kilometriä Syktyvkariin. Taajaman lisäksi piiriin kuuluu 10 maalaiskuntaa: Jakša, Komsomolsk-na-Petšore, Kurja, Mitrofan-Dikost, Mylva, Nižnjaja Omra, Poktša, Priuralski, Ust-Ilytš ja Znamenka.

Asukkaista on vuoden 2002 väestönlaskennan mukaan 59,0 % venäläisiä, 27,8 % komeja, 6,1 % ukrainalaisia, 1,9 % valkovenäläisiä, 0,7 % saksalaisia ja 0,6 % tataareja.

Talous perustuu pääosin metsävarojen käyttöön.

Troitsko-Petšorskin piiri tunnetaan Euroopan suurimmasta, 7&nbsp;213 neliökilometrin laajuisesta luonnonsuojelualueesta, Petšoro-Ilytšin luonnonpuistosta. Luonnonpuisto sisältää laajoja koskemattomia metsäalueita, ja se muodostaa laajemman Komin aarniometsien maailmanperintökohteen ytimen. Alueen Uralin puoleisessa osassa on erikoisia tuulen synnyttämiä kalliomuodostelmia. Luonnonsuojelualueella harjoitettiin pitkään hirven kesyttämiseen tähtäävää tutkimusta.

## Lähteet

## Aiheesta muualla
* Troitsko-Petšorskin piirin sivusto
Priluzjen piiri

**Priluzjen piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 13&nbsp;200 neliökilometriä. Asukkaita on 22&nbsp;400 henkeä (vuonna 2009).

Priluzjen piiri sijaitsee Komin tasavallan eteläisimmässä osassa. Koillisessa se rajoittuu Sysolan ja idässä Koigorodokin piireihin, etelässä Kirovin alueeseen sekä lännessä ja pohjoisessa Arkangelin alueeseen. Pinta-alasta 87 % on metsää. Suurin joki on Luza. Eteläisin osa kuuluu Letkan vesistöön. Hyötykaivannaisia ovat savi, kalkkikivi, merkeli ja dolomiitti.

Piiriin kuuluu 16 maalaiskuntaa: Gurjevka, Letka, Loima, Mutnitsa, Nošul, Objatševo, Prokopjevka, Sludka, Spasporub, Tšerjomuhovka, Tšitajevo, Tšornyš, Vaimes, Verholuzje, Vuhtym ja Zanulje. Hallinnollinen keskus on Objatševon kylä, josta on 189 kilometriä tasavallan pääkaupunkiin Syktyvkariin. Asutuskeskuksia on yhteensä 90.

Seudun kantaväestöä ovat Luzan komit. Vuoden 2002 väestönlaskennan mukaan 59,9 % asukkaista on komeja, 35,1 % venäläisiä, 2,2 % ukrainalaisia ja 0,5 % valkovenäläisiä. Kylistä suurimpia ovat Objatševo (5&nbsp;800 asukasta vuonna 2002) ja Letka (3&nbsp;100).

Piirin kautta kulkee Kirovin ja Syktyvkarin välinen maantie. Talous perustuu metsävarojen hyödyntämiseen, lihan ja maidon tuotantoon sekä elintarviketeollisuuteen. 

Metsiä hallinnoivat Priluzjen ja Letkan metsätilat. Puunhankintaa ja sahatavaran tuotantoa harjoittava Luzales-yhtiö työllistää noin 700 henkeä. Mondin Syktyvkarin tehtaan omistamalla Nošulin puunhankintayrityksellä on yli 300 työntekijää. Tranzit-yhtiö tuottaa lautatavaraa.

Maataloutta harjoittaa neljä maatalousyritystä, 59 yksityistilaa ja yli 9&nbsp;000 henkilökohtaista aputaloutta. Južnoje-maatalousyrityksellä on oma meijeri ja lihanjalostamo. Muita työnantajia ovat Objatševon tielaitos, rakennustoimintaa harjoittava MAG-yhtiö, puhelin- ja sähkölaitokset sekä kunnallispalvelut.

Piirissä toimii metsäalan työntekijöitä valmistava Nošulin ammattikoulu, lasten musiikkikoulu, kuvataide- ja käsityökeskus, kulttuuri- ja vapaa-ajankeskus, kirjastolaitos ja kotiseutumuseo. Harrastajataideryhmistä merkittävimpiä ovat Objatševon kansanteatteri ja kansanlauluyhtye Maibyrjas.

Paikallislehtenä ilmestyy venäjänkielinen *Znamja truda* (”Työn lippu”).

## Lähteet

## Aiheesta muualla
* Priluzjen piirin sivusto
Kortkerosin piiri

**Kortkerosin piiri** (, ) on kunnallinen itsehallintoalue Komin tasavallassa Venäjällä. Vuonna 1939 perustetun piirin pinta-ala on 19&nbsp;700 neliökilometriä. Asukkaita on 22&nbsp;500 (vuonna 2009).

Korkerosin piiri sijaitsee Komin tasavallan eteläosassa. Pohjoisessa se rajoittuu Knjažpogostin piiriin, koillisessa Uhtaan, idässä Ust-Kulomin piiriin, kaakossa Permin aluepiiriin, lounaassa Koigorodokin piiriin sekä lännessä Syktyvkariin ja Syktyvdinin piiriin.

Piiriin kuuluu 18 maalaiskuntaa: Bogorodsk, Bolšelug, Dodz, Keres, Kortkeros, Madža, Mordino, Namsk, Njobdino, Nivšera, Pezmeg, Podjelsk, Podtybok, Poztykeres, Priozjornyi, Ust-Lektšim, Storoževsk ja Vomyn. Hallinnollinen keskus on Kortkerosin kylä, josta on 48 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 71,7 % komeja, 22,3 % venäläisiä, 2,4 % ukrainalaisia ja 0,8 % valkovenäläisiä.

Talous perustuu metsävarojen käyttöön, lihan ja maidon tuotantoon sekä maataloustuotteiden jalostukseen.

Kortkerosin kylän itäpuolella sijaitsevan Korkerosin piirin Pezmegin maalaiskunnan alueella toimi vuosina 1937-1941 suuri, jopa 26 300 hengen Loktšimlag pakkotyöleirin (Gulag) hallinto. Pakkotyöläisillä teetettiin erityisesti metsätöitä. Leirille joutuneista useita tuhansia menehtyi, esimerkiksi ruuan puutteeseen. Leirin historiasta muistutetaan nykyisin muun muassa Komin kulttuurikartalla.

Paikallislehtenä ilmestyy komin- ja venäjänkielinen *Zvezda* (”Tähti”).

## Lähteet

## Aiheesta muualla
* Kortkerosin piirin sivusto  
* nevozmožen: posjolok Adžerom Kortjerosskogo raiona spustja 75 let posle otkrytija otdelenija GULAGa (2012)  (komionline.ru)
Koigorodokin piiri

**Koigorodokin piiri** (, ) on kunnallinen itsehallintoalue Komin tasavallassa Venäjällä. Vuonna 1949 perustetun piirin pinta-ala on 10&nbsp;400 neliökilometriä. Asukkaita on 9&nbsp;100 henkeä (vuonna 2009).

Koigorodokin piiri sijaitsee Komin tasavallan eteläosassa. Lännessä se rajoittuu Priluzjen, luoteessa Sysolan, pohjoisessa Syktyvdinin ja koillisessa Kortkerosin piireihin sekä idässä Permin aluepiiriin ja etelässä Kirovin alueeseen.

Piiriin kuuluu 10 maalaiskuntaa: Griva, Kažym, Koigorodok, Koidin, Kom, Kuzjol, Nižni Turunju, Njutšpas, Podz ja Užga. Hallinnollinen keskus on Koigorodokin kylä, josta on 192 kilometriä Syktyvkariin.

Asukkaista on vuoden 2002 väestönlaskennan mukaan 48,0 % venäläisiä, 40,0 % komeja, 4,3 % ukrainalaisia, 2,8 % saksalaisia ja 1,0 % valkovenäläisiä.

Talous perustuu metsänhankintaan.

## Lähteet

## Aiheesta muualla
* Koigorodokin piirin virallinen sivusto 
* Koigorodokin piirille omistettu sivusto
Sysolan piiri

**Sysolan piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 6&nbsp;100 neliökilometriä. Asukkaita on 15&nbsp;800 henkeä (vuonna 2009).

Sysolan piiri sijaitsee Komin tasavallan eteläosassa. Pohjoisessa se rajoittuu Syktyvdinin, kaakossa Koigorodokin ja lounaassa Priluzjen piireihin sekä lännessä Arkangelin alueeseen. Seudun läpi virtaa Sysola-joki.

Piiriin kuuluu 11 maalaiskuntaa: Gagšor, Kunib, Kuratovo, Mežador, Palauz, Pyjoldino, Tšuhlem, Vizindor, Vizinga, Votša ja Zaozerje. Hallinnollinen keskus on Vizingan kylä, josta on 88 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 69,4 % komeja, 24,0 % venäläisiä, 2,5 % ukrainalaisia ja 0,7 % valkovenäläisiä.

Piirin kautta kulkee Syktyvkarin ja Kirovin välinen maantie. Talous perustuu metsävarojen hyödyntämiseen.

Paikallislehtenä ilmestyy venäjänkielinen *Majak Sysoly* (”Sysolan majakka”).

## Lähteet

## Aiheesta muualla
* Sysolan piirin sivusto
Syktyvdinin piiri

**Syktyvdinin piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 7&nbsp;400 neliökilometriä. Asukkaita on 24&nbsp;600 henkeä (vuonna 2009).

Syktyvdinin piiri sijaitsee Komin tasavallan lounaisosassa. Se rajoittuu Syktyvkariin, luoteessa Ust-Vymin, pohjoisessa Knjažpogostin, idässä Kortkerosin, etelässä Koigorodokin ja Sysolan piireihin sekä lännessä Arkangelin alueeseen. Seudun läpi virtaavat Sysola ja Vytšegda-joet.

Piiriin kuuluu 13 maalaiskuntaa: Jasneg, Lezym, Mandatš, Njuvtšim, Ozjol, Palevitsy, Pažga, Sludka, Šoška, Tšasovo, Vylgort, Yb ja Zelenets. Hallinnollinen keskus on Vylgortin kylä, josta on 7 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 51,8 % komeja, 39,5 % venäläisiä, 3,1 % ukrainalaisia, 1,1 % saksalaisia ja 0,8 % valkovenäläisiä.

Piirin talous perustuu maatalouteen, maataloustuotteiden jalostukseen ja metsävarojen hyödyntämiseen.

Paikallislehtenä ilmestyy venäjänkielinen *Naša žizn* (”Elämämme”).

## Lähteet

## Aiheesta muualla

* Syktyvdinin piirin sivusto
Usinsk

**Usinsk** (ven. ja komiksi Уси́нск) on kaupunki Komin tasavallan pohjoisosassa Venäjällä. Asustuskeskus perustettiin vuonna 1966 ja sai kaupunkioikeudet 1984. Usinsk rajoittuu pohjoisessa Nenetsien autonomiseen piirikuntaan, idässä Intaan, etelässä Petšoran piiriin sekä lounaassa ja lännessä Ižman ja Ust-Tsilman piireihin. Etäisyys Komin pääkaupungista Syktyvkarista on 757 kilometriä. 

Vuonna 2005 perustetun Usinskin kaupunkipiirikunnan pinta-ala on 30,6 tuhatta neliökilometriä, ja siihen kuuluu kaupungin lisäksi 1 taajama ja 18 kylää. Asukkaita on (2006) 52,3 tuhatta henkeä, joista vuoden 2002 väestönlaskennan mukaan 54,8 % on venäläisiä, 14,8 % komeja, 10,2 % ukrainalaisia, 7,3 % tataareja ja 1,8 % valkovenäläisiä.

Usinsk on Komin tasavallan maaöljy- ja kaasutuotannon keskus. Suurin osa tasavallan öljystä tulee kaupungin ympäsistössä sijaitsevilta öljykentiltä. Usinsk sijaitsee Usajoen varrella lähellä Usan ja Petšoran yhtymäkohtaa. Sinne johtaa sivurata Vorkutan rautatieltä.

## Lähteet

**Respublike Komi – 85 let: Istoriko-statistitšeski sbornik.* Syktyvkar: Territorialny organ Federalnoi služby gosudarstvennoi statistiki po Respublike Komi, 2006.

## Aiheesta muualla
* Usinskin kaupungin sivusto  
* Usinsk. Leonid Tomovin sivusto.
Knjažpogostin piiri

**Knjažpogostin piiri** (, ) on kunnallinen itsehallintoalue Komin tasavallassa Venäjällä. Vuonna 1939 perustetun piirin pinta-ala on 24&nbsp;600 neliökilometriä. Asukkaita on 25&nbsp;600 henkeä (vuonna 2009).

Knjažpogostin piiri sijaitsee Komin tasavallan keskiosassa. Pohjoisessa se rajoittuu Ust-Tsilman piiriin, idässä Uhtaan, kaakossa Ust-Vymin piiriin, etelässä Syktyvdinin ja Kortkerosin piireihin ja lännessä Udoran piiriin.

Hallinnollinen keskus on Jemvan kaupunki, josta on 130 kilometriä tasavallan pääkaupunkiin Syktyvkariin. Jemvan kaupungin lisäksi piiriin kuuluu Sindorin taajama sekä 10 maalaiskuntaa: Iosser, Knjažpogost, Meštšura, Serjogovo, Šoška, Trakt, Tšinjavoryk, Turja, Vetju ja Vožajol.

Asukkaista on vuoden 2002 väestönlaskennan mukaan 64,4 % venäläisiä, 17,9 % komeja, 7,7 % ukrainalaisia, 2,4 % valkovenäläisiä ja 0,9 % saksalaisia.

Taloudellisesti merkittävintä on bauksiittien louhinta. Lisäksi tuotetaan rakennustarvikkeita, kuitulevyjä ja puupalkkeja.

## Lähteet

## Aiheesta muualla
* Knjažpogostin piirin sivusto
Petšora (kaupunki)

**Petšora** ( ja ) on noin 43 000 asukkaan (2010) kaupunki Komin tasavallan koillisosassa Venäjällä. Kaupunki sijaitsee Petšorajoen oikealla rannalla siinä, missä rautatie ylittää joen. Se on tasavallan pääkaupungista Syktyvkarista 588 kilometriä koilliseen. Petšora on Petšoran piirin keskus ja tärkeä liikenne- ja energiantuotannon keskus. Se tuottaa 38 prosenttia koko tasavallan sähköstä (2005). Huomattava merkitys on myös öljyntuotannolla.

## Lähteet

## Aiheesta muualla

**Respublike Komi – 85 let: Istoriko-statistitšeski sbornik.* Syktyvkar: Territorialny organ Federalnoi služby gosudarstvennoi statistiki po Respublike Komi, 2006.
Attignat

**Attignat** on kunta Ainin departementissa Rhône-Alpesin hallintoalueella. Kunnassa oli 1&nbsp;924 asukasta vuoden 1999 väestönlaskennassa. Attignatin pinta-ala on 19 neliökilometriä.

## Lähteet
Inta

**Inta** ( ja ) on kaupunki ja samannimisen kaupunkipiirikunnan keskus Komin tasavallassa Venäjällä. Kaupunki on perustettu vuonna 1954. Se sijaitsee tasavallan koillisosassa ja rajoittuu pohjoisessa Nenetsian autonomiseen piirikuntaan, koillisessa Vorkutaan, idässä ja kaakossa Jamalin Nenetsian ja Hanti-Mansian autonomisiin piirikuntiin. Etäisyys Syktyvkarista on 780 kilometriä.

## Intan kaupunkipiirikunta
Vuonna 2005 perustetun Intan kaupunkipiirikunnan pinta-ala on 30,1 tuhatta neliökilometriä. Siihen kuuluvat Intan kaupungin lisäksi Kožymin ja Verhnjaja Intan kaupunkimaiset taajamat sekä 20 maaseututaajamaa ja kylää. Asukkaita on (2006) 42,5 tuhatta henkeä, joista vuoden 2002 väestönlaskennan mukaan 68,2 % on venäläisiä, 10,6 % komeja, 10,0 % ukrainalaisia, 2,4 % tataareja ja 2,1 % valkovenäläisiä.

Kaupungin talous perustuu kivihiilen tuotantoon. Sen ehtyessä väkiluku on laskenut jyrkästi (vuonna 1995 asukkaita oli 64,1 tuhatta henkeä). Vuonna 2004 aloitettiin öljyn poraus.

Verhnjaja Intassa on Tšaika-järjestelmän radionavigaatioasema, jonka 460 metrin korkuinen antennitorni on Euroopan toiseksi korkein rakennelma.
## Lähteet
**Respublike Komi – 85 let: Istoriko-statistitšeski sbornik.* Syktyvkar: Territorialny organ Federalnoi služby gosudarstvennoi statistiki po Respublike Komi, 2006.
Bâgé-la-Ville

**Bâgé-la-Ville** on kunta Ainin departementissa Rhône-Alpesin hallintoalueella. Kunnassa oli 2 314 asukasta vuoden 1999 väestönlaskennassa. Bâgé-la-Villen pinta-ala on 40 neliökilometriä.

## Lähteet
Vuktyl

**Vuktyl** ( ja ) on kaupunki Komin tasavallassa Venäjällä. Se sijaitsee Petšorajoen rannalla 575 kilometriä Syktyvkarista koilliseen. Kaupunki on Vuktylin piirin keskus. Asukkaita on 13&nbsp;000 henkeä (vuonna 2009).

Kaupunki on perustettu vuonna 1984. Se on Komin tasavallan maakaasun tuotannon keskus. Vuktylistä alkaa Uhtan kautta Toržokiin johtava kaasuputki *Sijanije Severa*.

## Lähteet

## Aiheesta muualla
* Vuktylin piirin sivusto
Sosnogorsk

**Sosnogorsk** (ven. ja komiksi Сосного́рск) on kaupunki Komin tasavallassa Venäjällä. Se sijaitsee Ižmajoen rannalla 345 kilometriä tasavallan pääkaupungista Syktyvkarista koilliseen. Kaupunki on Sosnogorskin piirin keskus. Sen kautta kulkee Kotlasin ja Vorkutan välinen rautatie. Asukkaita on 28&nbsp;100 (vuonna 2009). 

Kaupunki on perustettu vuonna 1955 nimellä *Ižma*. Nykyisen nimensä se sai vuonna 1957. Sosnogorsk on huomattava rautateiden risteysasema sekä kaasunjalostuksen ja sähköntuotannon keskus.

## Lähteet

## Aiheesta muualla
* Sosnogorskin piirin sivusto
Pyhännän kirkko

**Pyhännän kirkko** on Siikalatvan seurakunnan kirkko Pyhännän kunnassa. Kirkko on yksi Oulun hiippakunnan tiekirkoista.

Vaikka Keisarillinen senaatti oli jo vuonna 1899 päättänyt jakaa Pyhännän emäseurakunnan Piippolan seurakunnan kolmeen kirkkoherrakuntaan, Piippolaan, Pulkkilaan ja Pyhäntään, Pyhännän seurakunta muodostettiin vasta vuonna 1909. Pyhännän kirkon piirustukset laati arkkitehti W. A. Tötterström. Kirkkoa rakennettiin vuosina 1907–1909 haapajärvisen rakennusmestarin Jaakko Jäväjän johdolla. Kirkon vihki käyttöön Oulun piispa Juho Koskimies vuonna 1908.

Pyhännän kirkko on tornillinen pitkäkirkko, jossa ei ole erillistä kellotapulia. Tyyliltään se edustaa kansallisromanttista jugendia.

## Esineistö
Alttaritaulun *Hyvä paimen* on maalannut vuonna 1916 Kaarlo Metsävainio, josta myöhemmin tuli Oulun suomalaisen yhteiskoulun rehtori. 9-äänikertaiset urut on valmistanut sotkamolainen Urkurakentamo Tuomi, ja ne on hankittu vuonna 1979.

## Lähteet

## Aiheesta muualla
*
Baneins

**Baneins** on kunta Ainin departementissa Rhône-Alpesin hallintoalueella. Kunnassa oli 529 asukasta vuoden 1999 väestönlaskennassa. Baneins'n pinta-ala on yhdeksän neliökilometriä. 

## Lähteet
Belleydoux

**Belleydoux** on kunta Ainin departementissa Rhône-Alpesin hallintoalueella. Kunnassa oli 277 asukasta vuoden 1999 väestönlaskennassa. Belleydoux’n pinta-ala on 18 neliökilometriä. 

## Lähteet
Bey (kunta)

**Bey** on kunta Ainin departementissa Rhône-Alpesin hallintoalueella Ranskassa. Kunnassa oli 221 asukasta vuoden 1999 väestönlaskennassa. Beyn pinta-ala on kolme neliökilometriä. 

## Lähteet
Bénonces

**Bénonces** on kunta Ainin departementissa Rhône-Alpesin hallintoalueella. Kunnassa oli 243 asukasta vuoden 1999 väestönlaskennassa. Bénoncesin pinta-ala on 15 neliökilometriä.

## Lähteet
Suomi kesäolympialaisissa 1996

**Suomi** saavutti kesäolympialaisissa 1996 yhteensä neljä mitalia, joista yksi oli kultaa, kaksi hopeaa ja yksi pronssia. Kisojen mitalitilastossa Suomi sijoittui 40. sijalle.

Suomen ainoa kultamitalisti oli keihäänheittäjä Heli Rantanen, josta tuli Suomen kaikkien aikojen ensimmäinen naispuolinen yleisurheilun olympiavoittaja.

## Mitalistit
### Kultaa

* Heli Rantanen (Keihäänheitto)

### Hopeaa

* Jani Sievinen (Sekauinti 200 m)
* Marko Asell (Kreikkalais-roomalainen paini 74 kg)

### Pronssia

* Seppo Räty (Keihäänheitto)

## Lähteet
* Finland at the 1996 Atlanta Summer Games  Sports Reference LLC.
Beynost

**Beynost** on kunta Ainin departementissa Rhône-Alpesin hallintoalueella Ranskassa. Kunnassa oli 3 530 asukasta vuoden 1999 väestönlaskennassa. Beynostin pinta-ala on 11 neliökilometriä. 

## Lähteet

## Aiheesta muualla
Billiat

**Billiat** on kunta Ainin departementissa Rhône-Alpesin hallintoalueella. Kunnassa oli 448 asukasta vuoden 2008 väestönlaskennassa. Billiatin pinta-ala on 14 neliökilometriä. 

## Lähteet
Pariser Zeitung

**Pariser Zeitung** oli lyhytaikainen sanomalehti, jota julkaisivat toisen maailmansodan aikana Ranskan valloittaneet saksalaisjoukot. Lehden päälevikkialue oli Pariisi. Pariser Zeitungisa julkaistiin useita juutalaisvastaisia kirjoituksia shakin maailmanmestari Aleksandr Alehinin nimellä.

## Lähteet
*Was Alekhine a Nazi?
Jingi naki tatakai

**Jingi naki tatakai** (), myös **Battles Without Honour and Humanity** tai **The Yakuza Papers: Vol.1 - Battles Without Honor and Humanity**) on vuonna 1973 ilmestynyt Kinji Fukasakun ohjaama yakuza-elokuva. Se on ensimmäinen osaa *The Yakuza Papers* -nimellä tunnettua elokuvasarjaa. Tarina on sovitettu japanilaisen toimittajan ja entisen yakuzan Koichi Iiboshin lehtijuttusarjasta.

## Päärooleissa

## Lähteet
Suomi kesäolympialaisissa 1906

**Suomi** osallistui **[[Kesäolympialaiset 1906|vuoden 1906 kesäolympialaisiin]]** neljän yksityisurheilijan ja yhden joukkueenjohtajan voimin. Aiemmin suomalaisia ei ollut olympialaisissa kilpailuissa esiintynyt. Suomalaiset eivät halunneet marssia avajaisissa Venäjän, jonka suuriruhtinaskunta Suomi tuolloin oli, lipun alla. Tilanne ratkaistiin niin, että Suomi marssi kentälle Itävallan lipun alla ja poistui Yhdysvaltain lipun alla. Joukkue saavutti yhteensä neljä mitalia, joista kaksi oli kultaa, yksi hopeaa ja yksi pronssia. Kisojen epävirallisuuden vuoksi näitä mitaleita ei lasketa Suomen virallisten olympialaisten mitalien joukkoon.

## Mitalistit
### Kultaa

* Verner Järvinen (antiikin kiekonheitto)
* Verner Weckman (kreikkalais-roomalainen paini, sarja 85 kg)

### Hopeaa

* Verner Weckman (kreikkalais-roomalaisen painin sarjavoittajien kilpailu)

### Pronssia

* Verner Järvinen (kiekonheitto)

## Lähteet
* Finland at the 1906 Athina Summer Games  Sports Reference LLC.
Haloo Helsinki! (albumi)

**Haloo Helsinki!** on samannimisen yhtyeen esikoisalbumi, joka julkaistiin 13. elokuuta 2008. Se nousi suoraan ensimmäisellä listaviikollaan (34/2008) Suomen virallisen albumilistan kuudennelle sijalle.

Ennen albumin julkaisua lohkotut singlet ovat kaikki olleet isoja hittejä. Ensimmäinen single "Haloo Helsinki!" lähetettiin radioille lokakuussa 2007 ja nousi nopeasti useiden radioiden soittolistoille. Saman teki toinen single "Perjantaina", josta kasvoi kesällä 2008 hitti. Kolmas yhtyeen single on "Vieri vesi vieri" ja sekin on noussut radiokanavien soittolistoille vauhdilla. Neljäntenä singlenä julkaistiin albumin kolmas raita "Yksinäiset".

## Kappaleet

## Lähteet
Finland (Minnesota)

**Finland** on Minnesotan osavaltiossa Yhdysvalloissa sijaitseva suomalaislähtöisten siirtolaisten perustama kylä. Se on kunnallishallinnoton alue, joka kuuluu Crystal Bay Townshipiin. Väkiluku vuonna 2010 oli 195.

Kylä sijaitsee Laken piirikunnassa Minnesota State Highway 1:n varrella, noin kuuden kilometrin päässä Yläjärven rannalta. Kylä on perustettu vuonna 1895. Vuosina 1890–1950 sinne tuli paljon suomalaisia siirtolaisia. Nykyään se on pieni yhteisö, ja kylässä sijaitsee mm. huoltoasema, motelli, sekatavarakauppa, neljä kapakkaa, postitoimisto, Organic Consumers Association (Finlandissa perustettu luomuviljelyä kannattava yhdistys) ja Wolf Ridge Environmental Learning Center (luontokeskus). 

Kylän ainoa kirkko, luterilainen Zion-kirkko paloi maan tasalle salamaniskusta vuonna 2013, mutta vuonna 2016 saatiin valmiiksi uusi kirkko, joka palvelee myös muiden kristillisten suuntausten edustajia.

## Lähteet
Brens

**Brens** on kunta Ainin departementissa Rhône-Alpesin hallintoalueella Ranskassa. Kunnassa oli 731 asukasta vuoden 1999 väestönlaskennassa. Brens'n pinta-ala on seitsemän neliökilometriä. 

## Lähteet
Pohjois-Makedonian denaari

**Pohjois-Makedonian denaari** (aiemmin *Makedonian denaari*, MKD) on Pohjois-Makedonian virallinen rahayksikkö. Yksi denaari jakaantuu 100 deniin. Pohjois-Makedonian denaari on ollut Pohjois-Makedonian tai aiemman Makedonian tasavallan virallinen rahayksikkö vuodesta 1992 lähtien. Vain vuotta myöhemmin vanha Makedonian denaari (MKN) vaihdettiin Makedonian denaariin (MKD) suhteessa 100:1.

## Kolikot

* 1 denaari 
* 2 denaaria 
* 5 denaaria
* 10 denaaria
* 50 denaaria

50 denin kolikko ei ole ollut käytössä enää vuoden 2013 alusta lähtien.

## Setelit

* 10 denaaria 
* 50 denaaria 
* 100 denaaria 
* 500 denaaria 
* 1000 denaaria 
* 5000 denaria

## Lähteet

## Aiheesta muualla

* Pohjois-Makedonian keskuspankin sivut
* Tämän hetkinen kurssi
Brénod

**Brénod** on kunta Ainin departementissa Rhône-Alpesin hallintoalueella Ranskassa. Kunnassa oli 427 asukasta vuoden 1999 väestönlaskennassa. Brénodin pinta-ala on 24 neliökilometriä. 

## Lähteet
Wim Hof

**Wim Hof**, lempinimeltään *Jäämies* (s. 20. huhtikuuta 1959) on alankomaalainen henkilö, jolla on hallussaan nopeimman ilman kenkiä jäällä tai lumella juostun puolimaratonin maailmanennätys. Hän yritti vuonna 2007 kiivetä Mount Everestin huipulle pelkissä shortseissa, mutta epäonnistui. Hän kiipesi 6.7 kilometrin korkeuteen, mutta joutui keskeyttämään jalkavaivan takia. Vuonna 1999 hän juoksi puolimaratonin pohjoisella napapiirillä Suomessa. 

Hof on kehittänyt nimeään kantavan *Wim Hof Method* -menetelmän jolla hän sanoo olevan merkittäviä vaikutuksia. Wim Hofin menetelmä on herättänyt tieteellistä kiinnostusta, ja useat tutkimukset ovat tutkineet sen vaikutuksia erityisesti immuunijärjestelmään, stressireaktioon ja fysiologiseen toimintaan. Vaikka tutkimus on edelleen käynnissä, jotkut löydökset tarjoavat näyttöä menetelmän potentiaalisista hyödyistä. Menetelmän seuraaminen on kuitenkin johtanut useisiin kuolemiin maailmanlaajuisesti.

## Lähteet
La Burbanche

**La Burbanche** on kunta Ainin departementissa Rhône-Alpesin hallintoalueella Ranskassa. Kunnassa oli 56 asukasta vuoden 1999 väestönlaskennassa. La Burbanchen pinta-ala on 11 neliökilometriä. 

## Lähteet
Íngrid Betancourt

**Íngrid Betancourt Pulecio** (s. 25. joulukuuta 1961 Bogotá, Kolumbia) on kolumbialais-ranskalainen poliitikko, jonka FARC kidnappasi 23. helmikuuta 2002. Hänet saatiin vapautettua neljäntoista muun panttivangin kanssa 2. heinäkuuta 2008. Betancourt'n tapaus herätti laajaa julkisuutta kansainvälisesti, hänen kaksoiskansalaisuutensa takia erityisesti Ranskassa. 

Betancourt syntyi Bogotássa entisen Miss Kolumbian ja poliitikon Yolanda Pulecion tyttärenä.

Betancourt tuli valituksi Kolumbian edustajainhuoneeseen vuonna 1994 sekä senaattiin 1998, ja hän oli presidenttiehdokkaana vuonna 2002. Hän edusti poliittisella urallaan vihreää *Partido Verde Oxigeno* -puoluetta.

Betancourt'lla on edellisestä avioliitostaan Fabrice Delloyen kanssa kaksi lasta (s. 1985 ja 1988). Erottuaan hän meni vuonna 1997 uusiin naimisiin Juan Carlos Lecompten kanssa.
Kaappauksen jälkeen eräs samaan aikaan vangittu kertoi, että Betancourt'lla oli kaappausaikanaan suhde samaan aikaan vankina olleen senaattori Luis Eladio Pérezin kanssa.

Betancourt'lle myönnettiin vuoden 2008 Asturian ruhtinaan palkinto.

## Lähteet

## Aiheesta muualla
Andy Makin

**Andy Makin** on muusikko, joka muistetaan parhaiten urastaan Adrian Smithin perustaman Psycho Motel-yhtyeen laulajana. Hän lauloi yhtyeen toisella studioalbumeilla *[[Welcome to the World]]*, joka julkaistiin ennen yhtyeen hajoamista.

## Diskografia
### Psycho Motel
*Welcome to the World (1997)
Talud-tablero

**Talud-tablero** oli muinaisten Mesoamerikan intiaanikansojen suosima tapa rakentaa porraspyramidi. *Talud-tablero*-tyylissä ulkonevat pöytämäiset tasanteet ja viistot pyramidin seinät vuorottelivat. *Talud* on viisto osa, *tablero* pöytämäinen tasanne. Tyyli kehittyi Tlaxcalan-Pueblan alueella, ja Teotihuacán omaksui sen ja levitti sitä laajalle alueelle.

## Katso myös
* Mesoamerikan arkkitehtuuri
Chalamont

**Chalamont** on kunta Ainin departementissa Rhône-Alpesin hallintoalueella Ranskassa. Kunnassa oli 2&nbsp;323 asukasta vuoden 2009 väestönlaskennassa. Chalamontin pinta-ala on 33 neliökilometriä.

## Lähteet
Makedonialaiset

**Makedonialaiset** (joskus kutsutaan myös nimellä *Makedonian slaavit*) on slaavilainen kansa, joka asuu pääosin Pohjois-Makedoniassa ja jonka väestöstä se muodostaa yli 60 %. Makedonialaisia arvioidaan olevan kahdesta kahteen ja puoleen miljoonaan. Suurin osa makedonialaisista on ortodokseja, muslimeita ja protestantteja. Makedonialaisten äidinkieli on makedonia. 

## Jakautuminen valtioittain

Tämän lisäksi makedoniaa tai sille läheisiä slaavimurteita puhuvia henkilöitä asuu Pohjois-Kreikassa kymmeniätuhansia, joidenkin lähteiden mukaan jopa yli 200 000. Kreikan hallitus ei tunnusta slaavivähemmistön olemassaoloa, ja kysymys on poliittisesti hyvin herkkäluonteinen.

## Huomattavia makedonialaisia


Image:Georgi Pulevski.jpg|Gjorgjija Pulevski
|Krste Petkov Misirkov 
Image:Dimitrija Cupovski.jpg|Dimitrija Čupovski
Image:Kočo Racin Samobor.jpg|Kočo Racin

Image:Ed Jovanovski2.jpg| Ed Jovanovski
Image:Blagoj Nacoski 2.jpg| Blagoj Nacoski
Image:Goceva-ESC2007-portrait.jpg|Karolina Gočeva
Image:Pandev Lazio allenamento.JPG|Goran Pandev
Image:Tose Proeski.jpg|Toše Proeski
Image:ESC2016 - Macedonia Meet & Greet 10.jpg|Kaliopi
Image:Katarina Ivanovska3.jpg|Katarina Ivanovska


## Lähteet

## Aiheesta muualla

* Macedonians in the UK
* United Macedonian Diaspora
* World Macedonian Congress 
* House Of Imigrants
Champdor-Corcelles

**Champdor-Corcelles** on kunta itäisessä Ranskassa Ainin departementissa Auvergne-Rhône-Alpesin alueella.

## Historia
Kunta muodostettiin 1. tammikuuta 2016 kun kaksi kuntaa Champdor ja Corcelles yhdistyivät.

## Lähteet

## Aiheesta muualla
Champfromier

**Champfromier** on kunta Ainin departementissa Auvergne-Rhône-Alpesin hallintoalueella Ranskassa. Kunnassa oli 718 asukasta vuoden 2021 väestönlaskennassa. Champfromierin pinta-ala on 32,4 neliökilometriä.

## Lähteet
Iittalan rautatieasema

**Iittalan rautatieasema** on Hämeenlinnassa entisen Kalvolan kunnan alueella sijaitseva Suomen rataverkon liikennepaikka. Asemalla pysähtyvät pääkaupunkiseudun lähiliikenteen R-junat. Helsinkiin liikennöidään raiteelta 1 ja Tampereelle raiteelta 2.

Iittalan pysäkki perustettiin vuonna 1882 samannimiseen kylään, parin kilometrin päähän Kalvolan kirkosta. Pysäkin lähellä sijaitsi vuonna 1881 perustettu Iittalan lasitehdas. Pysäkki korotettiin asemaksi vuonna 1888. Alkuperäisen asemarakennuksen suunnitteli arkkitehti Knut Nylander, ja rakennusta laajennettiin myöhemmin. Asemalla vuonna 1940 sattunut onnettomuus vaati 31 ihmisen hengen. Kuurilassa lähellä Iittalaa sattui 1957 toinen onnettomuus. 

Tavaramakasiini toimi Iittalassa sekä rautatie- että linja-autoasemana vuodesta 1973, jolloin huonokuntoiseksi todettu vanha asemarakennus myytiin huutokaupalla purettavaksi. Iittalan asema muutettiin miehittämättömäksi vuonna 1990, tavaraliikenne lopetettiin seuraavana vuonna ja liikennepaikan sivuraiteet purettiin vuonna 1997. Aseman vieressä oleva tavaramakasiini tuhopoltettiin vuonna 2003.

## Lähteet
Chanay

**Chanay** on kunta Ainin departementissa Rhône-Alpesin hallintoalueella Ranskassa. Kunnassa oli 573 asukasta vuoden 1999 väestönlaskennassa. Chanayn pinta-ala on 18 neliökilometriä.

## Lähteet
Chaneins

**Chaneins** on kunta Ainin departementissa Rhône-Alpesin hallintoalueella Ranskassa. Kunnassa oli 560 asukasta vuoden 1999 väestönlaskennassa. Chaneinsin pinta-ala on 13 neliökilometriä. 

## Lähteet
Challex

**Challex** on kunta Ainin departementissa Rhône-Alpesin hallintoalueella Ranskassa. Kunnassa oli 1&nbsp;057 asukasta vuoden 1999 väestönlaskennassa. Väestötiheys oli 122 as./km². Challexin pinta-ala on 8,67 neliökilometriä. Kunnan pormestarina toimii vuosina 2008–2014 Pierre Dumarest. Kunnan matalin kohta sijaitsee 330 metrissä ja korkein 516 metrissä.

## Väkiluvun kehitys

## Lähteet

## Aiheesta muualla

*Kunnan kotisivut
Iittala

**Iittala** on Hämeenlinnan kaupunkiin kuuluvan entisen Kalvolan kunnan keskustaajama ja suurin kylä. Iittalan taajamassa asui vuoden 2018 lopussa 2&nbsp;348 asukasta.

Taajamassa sijaitsee Iittalan lasitehdas ja Iittalan lasikeskus. Taajaman kautta kulkee Riihimäki–Tampere-rata, joka on osa Suomen päärataa, ja siellä on Iittalan rautatieasema. Iittala liitettiin muun Kalvolan mukana Hämeenlinnaan kuntaliitoksessa vuonna 2009.

Iittalaan valmistui syksyllä 2017 hyvinvointikeskus Sauvola, jonka palvelut korvasivat muun muassa palvelukoti Koivurinteen toiminnan. Hyvinvointikeskus sijaitsee Sauvolan aukiolla.

## Lähteet
Rainer Schüttler

**Rainer Schüttler** (s. 25. huhtikuuta 1976 Korbach) on saksalainen tennispelaaja. Hän oli parhaimmillaan maailmanlistalla viidentenä huhtikuussa 2004.

Schüttler´ylsi urallaan kerran Grand Slam -turnauksen loppuotteluun. Australian avoimissa 2003 hän sai kolmannella kierroksella luovutusvoiton Marat Safinista ja voitti sitten James Blaken, David Nalbandianin ja Andy Roddickin. Loppuottelussa Andre Agassi oli parempi eräluvuin 2–6, 2–6, 1–6. Samana vuonna Schüttler ylsi neljännelle kierrokselle kolmessa muussakin Grand Slam -turnauksessa, mutta hävisi joka kerta alankomaalaiselle pelaajalle, Ranskassa Martin Verkerkille ja muutoin Sjeng Schalkenille.

Neljännelle kierrokselle Schüttler pääsi myös Australian avoimissa 2001. Viimeisin menestys oli vuoden 2008 Wimbledonista, jossa hän pääsi välieriin voitettuaan yhdeksänneksi sijoitetun James Blaken toisella kierroksella ja sen jälkeen sijoittamattomat Guillermo García-Lópezin, Janko Tipsarevićin ja Arnaud Clémentin. Välierissä Rafael Nadal voitti hänet eräluvuin 1–6, 6–7(3), 4–6.

Schüttler voitti ammattilaisurallaan neljä ATP-kiertueen kaksinpeliturnausta vuosina 1999–2003 sekä neljä nelinpeliturnausta vuosina 2001–2008. Ateenan olympialaisissa 2004 hän voitti hopeaa nelinpelissä.

Schüttler kertoi uransa lopettamisesta lokakuussa 2012. Hän pelasi viimeiset ottelunsa tammikuussa samana vuonna.

## Turnausvoitot kaksinpelissä

## Lähteet

## Aiheesta muualla

*Rainer Schüttlerin kotisivut
*Rainer Schüttlerin tiedot ATP:n virallisilla sivuilla
Matti Paananen

**Matti Paananen** voi tarkoittaa seuraavia henkilöitä:
* Matti Rag Paananen, suomalainen säveltäjä, sovittaja, pianisti, runoilija ja taidemaalari
* Matti Paananen (jalkapalloilija), suomalainen jalkapalloilija
Charnoz-sur-Ain

**Charnoz-sur-Ain** on kunta Ainin departementissa Rhône-Alpesin hallintoalueella Ranskassa. Kunnassa oli 810 asukasta vuoden 1999 väestönlaskennassa. Charnoz-sur-Ain'n pinta-ala on seitsemän neliökilometriä. 

## Lähteet
Monte Blue

**Monte Blue** (oikealta nimeltään **Gerard Montgomery Blue**, 11. tammikuuta 1887 Indianapolis, Indiana – 18. helmikuuta 1963 Milwaukee, Wisconsin) oli yhdysvaltalainen elokuvanäyttelijä, joka näytteli romanttista miespääosaa monissa elokuvissaan.

Bluen isä kuoli pojan ollessa 8-vuotias ja hänen äitinsä jäi viiden lapsen yksinhuoltajaksi. Koska äiti ei pystynyt elättämään viittä lasta, Blue ja hänen veljensä lähtivät *Soldier's and Sailor's Children's Home* -koulukotiin. Ennen elokuva-alalle siirtymistä Blue työskenteli useissa eri ammateissa, kuten palomiehenä, rautateiden rakentajana ja kaivosmiehenä. Lopulta hän päätyi D. W. Griffithin studiolle, jossa hän teki hanttihommia aina tarvittaessa. 

Hänen ensimmäinen elokuvansa oli D. W. Griffithin *[[Kansakunnan synty]]*, jossa hän toimi sijaisnäyttelijänä. Blue sai myös pienen roolin Griffithin elokuvaan *[[Suvaitsemattomuus]]*. Esitettyään Dantonia elokuvassa *Orpolapset* hän alkoi saada päärooleja ja hän pääsi näyttelemään Clara Bow'n, Gloria Swansonin ja Norma Shearerin rinnalle. Blue oli harvoja mykkäelokuvakauden tähtinäyttelijöistä, joiden ura jatkui äänielokuvien tulon myötä. Hän jatkoi elokuvien parissa vuoteen 1954 asti, jonka jälkeen hän vetäytyi eläkkeelle. Eläkkeellä ollessaan hän teki satunnaisia esiintymisiä televisio-ohjelmissa. 

Blue kuoli sydäninfarktiin 76-vuotiaana vuonna 1963.

## Aiheesta muualla

*
*
Châtenay

**Châtenay** tai **Chatenay** on useiden ranskalaisten kuntien nimi tai nimenosa:

* Châtenay, kunta Ainin departementissa
* Châtenay, kunta Eure-et-Loirin departementissa
* Châtenay, kunta Isèren departementissa
* Châtenay), kunta Saône-et-Loiren departementissa

* Châtenay-en-France
* Châtenay-Malabry
* Châtenay-sur-Seine

* Chatenay-Vaudin
* Chatenay-Mâcheron
Châtillon-en-Michaille

**Châtillon-en-Michaille** on kunta Ainin departementissa Rhône-Alpesin hallintoalueella Ranskassa. Kunnassa oli 2 641 asukasta vuoden 1999 väestönlaskennassa. Châtillon-en-Michaillen pinta-ala on 38 neliökilometriä. 

## Lähteet
Chazey-Bons

**Chazey-Bons** on kunta Ainin departementissa Rhône-Alpesin hallintoalueella Ranskassa. Kunnassa oli 664 asukasta vuoden 1999 väestönlaskennassa. Chazey-Bons in pinta-ala on 11 neliökilometriä.

## Lähteet